cyanic-selkie/wikianc huggingface dataset:
Artabanes I av Partia
Artabanes måtte fortsette kampen mot angriperne fra øst, men akkurat som sin nevø døde han i krigen. De nomadiske angriperne besto av en sammenslutning av ulike stammer, blant annet sakere, men også tokharere er nevnt. Det er et navn som også er blitt identifisert med yuezhiere (kinesisk: 月氏) i kinesiske kilder. Disse hadde flyktet fra provinsen Gansu i nordvestlige Kina via elven Ili og regionen Issyk-Kul og deretter gjennom Fergana og inn i Baktria før Partia ble invadert.
Artabanes rakk åpenbart ikke å markere seg som konge utover som hærfører. Han synes å ha kjempet med ryggen mot veggen mot angriperne. I henhold til den romerske historikeren Junianus Justinus:
Artabanes er kanskje identisk med den Artabanus som er nevnt i Gnaeus Pompeius Trogus' Trogus, Prologi, XLI, 5.
Kileskrift og numismatisk bevis antyder også at hans yngre sønn Arsakes X etterfulgte ham, og styrte i et år, kanskje bare formelt (122-121 f.Kr.) før han ble erstattet av Mitridates II av Partia. Lenge trodde man at Mitridates også var en sønn av Artabanes, men nyere bevis antyder at heller var en yngre eller den yngste sønnen av Friapitios.
Afrikansk skogselefant
Afrikansk skogselefant (Loxodonta cyclotis) tilhører gruppen av verdens største landbaserte pattedyr og inngår som en av to nålevende arter i slekten Loxodonta i elefantfamilien (Elephantidae). Skogselefanten tilhører jordens eksisterende megafauna, men den er mindre enn sin nærmeste nålevende slektning – afrikansk savanneelefant. Begge kjønn har støttenner, men hannens er størst. Arten inngår i Afrikas fem store, sammen med løve, kafferbøffel, leopard og stumpneshorn.
Beskrivelse
Skogselefanten skiller seg fra savanneelefanten gjennom å være generelt mindre av størrelse, men også gjennom andre forskjeller.
Lenge trodde man at det bare fantes to arter med elefanter, men ny forskning har bekreftet at det er minst tre. Afrikansk skogselefant må nemlig trolig regnes som en egen art, selv om spørsmålet ikke er endelig avklart. Skogselefanten kan utgjøre nærmere 1/3 av alle elefanter i Afrika i dag, men antallet er fortsatt uavklart. Foreløpig kjenner man bare til tre distinkte populasjoner i Kongobassenget.
Annonseringen av en ny elefantart kan ikke ha kommet som noen stor overraskelse. Loxondonta cyclotis ble nemlig beskrevet som av den tyske zoologen Paul Matschie alt i 1900. I 1931 fikk teorien om at skogselefant var en egen art også støtte fra en fransk zoolog (Frade), riktignok på et feilaktig grunnlag. Frade beskrev nemlig savanneelefanten som et dyr med fire tånegler på frambena og tre tånegler på bakbena, men skogselefantens har fem tånegler foran og fire tånegler bak. Frade hadde kommet i skade for å gjøre en feil. Begge disse elefantene fødes nemlig med fem tånegler på hvert av de fire bena. Det tøffe terrenget gjør imidlertid sitt til at de av og til mister negler, spesielt de ytre.
Andre forskere, blant annet Roca m.fl. har imidlertid lagt merke til mer definitive forskjeller, som at skallens morfologi er distinkt, kjevebenet hos skogselefanten er langt og smalt, mens det er bredere og kortere hos savannetypen, formen og størrelsen på ørene (mindre og rundere), og selvfølgelig den generelle størreslen på dyra. Skogselefanten er mer kompakt og blir bare sjelden over ca. 2,5 meter høy (oksen). Oksene kan veie opp mot 6 metriske tonn, mens kua blir mindre. Også støttennene er forskjellige. Skogselefanten har mindre støttenner, som dessuten er tynnere og rettere og har en rosa farge på elfenbenet, som også regnes som mer verdifullt på grunn av sin ekstreme hardhet. Skogselefanten har dessuten mørkere hud og lever i mindre flokker.
Habitat og atferd
Flokkene består gjerne av 2-8 dyr og det er dessuten kjent at de danner både familiebåndgrupper og klaner, men ikke av samme størrelse som hos savannetypen.
Annet
Forskerne mener å kunne bevise at slekten Loxodonta begynte å dele seg i to arter for omkring 2,5 millioner år siden. Dette kan ha sammenheng med at Loxodonta adaurora ble fortrengt fra savannen av Elephas recki, en gigant som på den tiden dominerte på det afrikanske kontinentet. Det kan ha gitt grunnlag for skogselefantens opprinnelse, uten at dette er endelig bevist. Loxodonta adauroras forsvinning og Loxodonta cyclotis opprinnelse er imidlertid sammenfallende i sine tidsangivelser.
Nye studier, som inkluderer tester med DNA, har vist at skogselefanten er mer enn halvparten så forskjellig genetisk fra savanneelefanten, som fra asiatisk elefant. Det betyr i praksis at skogselefant og savanneelefant står fjernere genetisk enn løve og tiger eller hest og sebra gjør.
Loxodonta cyclotis har fortsatt ikke blitt oppført på IUCNs rødliste, noe som nok skyldes at det ikke er avklart om den blir anerkjent som egen art ennå. Hva rødlistestatus angår regens derfor skogselefanten fortsatt som samme art som savanneelefanten, men som egen art må den oppføres som «NE» (ikke evaluert). Det hevdes imidlertid at denne elefanten er kristisk truet av utryddelse, blant annet på grunn av avskoging og krypskyting i forbindelse med ulovlig handel med elfenbein. Det siste må sees i samsvar med at denne elefantens støttenner regnes som de mest verdifulle blant elefantartene.
Fotoionisering
Fotoionisering er den fysiske prosessen der et ion er dannet etter en interaksjon med et foton og et atom eller molekyl.
Multifotonionisering
Resonansforsterket multifotonionisering (REMPI) er en teknikk som benyttes innenfor spektroskopi av atomer og små molekyler der en avstembar laser kan brukes til å få tilgang til en eksitert mellomtilstand.
Laser (jolle)
Historie
Kanadierne Bruce Kirby og Ian Bruce møttes i 1969, og diskuterte hvordan man kunne bygge den beste regattabåten. Deres eneste begrensning skal ha vært at den skulle være mulig å frakte på et biltak. Etter mye prøving og feiling ble det endelige resultatet Laser standard. Etterhvert som båten ble mer og mer populær ble Laser Radial utviklet på grunnlag av at båten skulle være tiltalende og gi god læring til både erfarne og nybegynnere. Det er en av grunnene til at alle av de tre Laser-modellene standard, Radial og 4.7 har samme skrog og utstyr, men at bare seilet og bunnmasten er annerledes. Båten ble vist offisielt første gang i 1971 på New York Boat Show, og har vært olympisk klasse som menns seiljolle siden 1996. Fra og med 2008 overtok Laser Radial som kvinnenes seiljolle etter Europajollen.
Laseren ble raskt svært populær og en stor klasse. I 2012 var det flere enn 200 000 båter i verden, fordelt på 140 land. Den er med det en av de største regattaklassene for både unge og voksne i verden.
Laser Radial
Laser Radial er damenes olympiske klasse. Den har samme skrog som Laser Standard, men seilet er mindre og bunnmasten kortere. Den kan også kjennetegnes ved at vinduet i seglet er motsatt vei som i standard. Båten er også en populær regattaklasse i Norge.
Olympiske leker
Laser standard har vært olympisk klasse i seiling siden 1996. Klassen har hatt 42 deltagende nasjoner i OL, noe som er det meste tillatte. Norge har tatt to bronsemedaljer, i 1996 av Peer Moberg og i 2021 av Hermann Thomasgaard.
Verdensmesterskap
Verdensmesterskapet i Laser har blitt avholdt hvert år siden 1974, arrangert av det internasjonale seilforbundet. Norge har tre medaljer fra VM: Per Arne Nilsen tok sølv i 1983, Eivind Melleby bronse i 1995 og Peer Moberg bronse i 2001.
Irish Singles Chart
Irish Singles Chart (irsk: Cairt Singil na hÉireann, norsk: den irske singellisten) er Irlands offisielle, ukentlige hitliste over strømmede, nedlastede og solgte musikksingler i Irland. Listen offentliggjøres én gang i uken av interesseorganisasjonen Irish Recorded Music Association (IRMA). Listen sammenstilles av Official Charts Company på vegne av IRMA. Hver liste offentliggjøres fredag klokken 12.00 og baserer seg på salg og strømming de syv forutgående dagene. Den første singellisten ble offentliggjort 1. oktober 1962 og var en liste over de ti mest solgte singelene den forutgående uken.
Historie
Den første listen ble kringkastet på RTÉ 1. oktober 1962. Før dette hadde irske singellister blitt trykket i avisen Evening Herald siden 1959, men denne listen er ikke anerkjent som en offisiell singelliste. Frem til 1972 ble singellistene utarbeidet ved at utvalgte plateforretninger ringte inn sine salgstall for den aktuelle uken. Fra 1975 til 1977 ble listen satt sammen ut fra stemmene til lesere av avisen Evening Herald. Det var også en egen liste for irske musikere og en for utenlandske artister disse årene. I 1977 ble listen igjen basert på platesalg fra musikkutgivere og platebutikker.
In 1992 ble listen kun utarbeidet på grunnlag av platesalg etter at IFPI og Irish Recorded Music Association (IRMA) inngikk en avtale med markedsundersøkelsesselskapet Gallup. Selskapet installerte egne datasystemer i 60 platebutikker som registrerte platesalget. I 2006 ble også digitale nedlastninger inkludert i listen, og siden har musikkstrømming blitt omfattet av listen.
Fremdeles sender radiokanalen RTÉ 2fm topp 30-listen i The National Chart Show hver fredag fra 20.00 til 22.00.
Rekorder
Informasjonen under baserer seg kun på listene fra 1962 og fremover.
Artister med flest nummer én-hiter
1. 21 2. 13 (delt) 4. 12 5. 9 (delt) 8. 8 (tie) 14. 7 (delt)
Bergens Riksmålsforening
Bergens Riksmålsforening ble grunnlagt den 20. april 1900. Formålet var å "verne riksmålet" som det het i stiftelsesinnbydelsen. Dikteren Bjørnstjerne Bjørnson var sterkt engasjert for riksmålet og fikk gjennomslag for at det skulle hete riksmål.
Samnorsk og språkstrid
I den norske språkstriden var ikke forkjemperne for nynorsk fornøyd med å fremme sitt eget språk, men ville gjøre nynorsk til «einaste mål i landet».
Etter rettskrivningsreformen i 1917 ble den politiske målsetningen en språklig samling «på norsk folkemåls grunn» eller samnorsk. Samnorskpolitikkens formål var var å sammensmelte riksmål (senere bokmål) og landsmål (senere nynorsk) til ett norsk språk. Bergens Riksmålsforening var ivrig engasjert i motstanden mot samnorsken.
Bergens Riksmålsforening engasjerte seg sterkt i språkpolitikken og var på sitt største i mellomkrigstiden med 4,500 medlemmer. Da det ble foreslått at byens navn skulle endres fra Bergen til Bjørgvin den 18. juni 1929, arrangerte foreningen et protestmøte på Festplassen som samlet 25,000. Dette var det største folkemøte i byens historie til da.
Bergens Riksmålsforening tok også initiativet til å etablere to restauranter, Dikterstuene. De skulle være en motvekt til målfolkets kaffistover. Dikterstuene A/S ble stiftet i 1923, og spisestedene Holbergstuen og Wesselstuen åpnet i henholdsvis 1927 og 1956.
Dikteren Arnulf Øverland ble formann for Riksmålsforbundet i 1947. Under hans ledelse ble det besluttet å arbeide for fri språkutvikling og ikke mot nynorsken, og siden har det vært slik.
Språkfred med støtte til språkutvikling og kultur
Vogt-komiteen også kalt «språkfredskomiteen», avga sin innstilling i 1966. Komiteens arbeid ledet til opprettelsen av Norsk språkråd i 1972 og nedtoning av arbeidet for samnorsk. I 1997 ble samnorsklinjen ytterligere nedtonet, da Stortingsmelding 13 (1997-98) fastslo at: «Den tilnærmingslinja mellom bokmål og nynorsk som tidlegare stod sentralt i offisiell norsk språkpolitikk, framstår i dag i praksis som mindre aktuell.» Først i 2002 ble samnorsklinjen endelig forlatt.
Riksmålet normeres av Det Norske Akademi for Språk og Litteratur som ble grunnlagt i 1953. Akademiet utgir Det Norske Akademis ordbok som bygger på Norsk Riksmålsordbok. Normeringen har medført at det i dag er så små forskjeller mellom riksmål og moderat bokmål at man kan hevde at de er sammensmeltet.
Bergens Riksmålsforenings Fond
Bergens Riksmålsforenings Fond ble opprettet i 1985 opprettet med en kapital på 5 millioner. Kapitalen kom i forbindelse med salget av Bergens Riksmålsforenings andel av Dikterstuene AS samme år. Fondet ble etablert som en egen stiftelse. Styret oppnevnes i dag av henholdsvis Bergens Riksmålsforening, Bergen Næringsråd og  Det Nyttige Selskab. Fondets formål er å støtte riksmålsaken og kulturelle tiltak til beste for Bergen by. Fondet har siden opprettelsen støttet er rekke kulturelle tiltak med til sammen over 8 millioner kroner de siste tyve år. Det er gitt bidrag til Festspillene i Bergen, Den Nationale Scene og mange hundre bokutgivelser, konserter og andre kulturtiltak.
Estadio Omnilife
Estadio Omnilife, også kjent som Estadio Guadalajara, er et fotballstadion i Zapopan i utkanten av Guadalajara i Mexico. Det sto ferdig 29. juli 2010 og har en kapasitet på 49 850 tilskuere, hvilket gjør det til landets fjerde største stadion. Banedekket er kunstgress.
Stadionet brukes som hjemmebane av Chivas de Guadalajara. I tillegg brukes det til konserter. Det var også hovedarena under Panamerikanske leker 2011.
16. serierunde i Tippeligaen 2011
16. serierunde i Tippeligaen 2011 startet fredag 15. juli klokken 19:00 med Odd Grenland mot Lillestrøm. Runden fortsatte med seks kamper søndag 17. juli, hvor en kamp ble spilt klokken 16:00 Sogndal mot Sarpsborg 08, fire kamper klokken 18:00 og hovedkampen mellom Tromsø og Vålerenga på Alfheim stadion klokken 20:00. Runden ble avsluttet mandag 18. juli klokken 19:00 med Fredrikstad mot Brann.
Icemaiden
Icemaiden (Sigrid Nansen) er en tegneseriesuperhelt i DC Comics' univers. Hun kommer fra Norge og hennes superkrefter er at hun kan skape is og snø.
Icemaiden fikk sine krefter etter å ha deltatt i et eksperiment sponset av den norske stat, men en bi-effekt av eksperimentet var at huden hennes ble blå. Hun har vært med i Justice League og Global Guardians.
Jorma Etelälahti
Jorma Etelälahti (født 17. november 1951 i Toivakka) er en tidligere finsk kombinertløper.
Under VM 1982 i Oslo var han med på å ta sølv i lagøvelsen, sammen med Jouko Karjalainen og Rauno Miettinen.
Lineox Enterprise Linux
Lineox Enterprise Linux er en tidligere finsk Linuxdistribusjon som var basert på Red Hat Enterprise Linux. Distribusjonen benyttet skrivebordsmiljøene GNOME og KDE og hadde 32-biter x86 og 64-biter x86-64 som plattform.
Første versjon var versjon 3.0 som ble lansert 29. januar 2004. Siste versjon var 4.096 og ble lansert 13. august 2006.
Vippa bro
Vippa bro er en buebro i Arendal kommune og ligger på fylkesvei 420. Broa forbinder sydenden av Hisøy med fastlandet på Nedenes.
Den første broa på stedet var Norges første fagverksbro av jern, og ble bygget i 1879. Broa ble tatt av en storflom i 1892 og spennet ble hevet og montert som bro over det smale sundet mellom fastlandet og Rossøya, ikke langt fra Vippa bro. Den ble igjen flyttet i 1948, og ble da Gjervoldsøy bro, og går over seksmannstrømmen som går mellom Rossøya og Gjervoldsøy, hvor den står den dag i dag.
Dagens bro er 86 meter lang og ble ferdigbygget i 1942, da erstattet den en gammel vippebro.
Fraates II av Partia
Fraates II (persisk: فرهاد دوم‎) var konge av Partia fra 132 f.Kr. til 126 f.Kr. Han er hovedsakelig kjent for å ha gjenerobret Babylon. Han var sønn av Mitridates I (eller hans nevø). Da han var meget ung da han havnet på tronen var det hans mor Ri-'nu som styrte på hans vegne i begynnelsen.
Krig med Selevkideriket
I 130 f.Kr. ble Partia angrepet fra vest. Antiokos VII Sidetes (138–129 f.Kr.), hersker av Selevkideriket, angrep for å gjenerobre områder som var gått tapt tidligere. Etter tre slag hadde Antiokos gjenvunnet Babylonia og Media. Deretter tilbød han en fredsavtale hvor han fikk tilbake Mesopotamia og store deler av Perserriket. Partia ble begrenset til sine kjerneområder og måtte betale en stor tributt. Fraates II kunne ikke akseptere disse store kravene, og avslo tilbudet.
Fraates løslot sin høytstående fange, Demetrios II Nikator, eldre bror av Antiokos, som Mitridates hadde tatt til fange. Håpet var antagelig at da Demetrios kom tilbake til Syria kunne det føre til innbyrdeskrig mellom ham og Antiokos.
I den påfølgende vinteren 129 f.Kr. hadde Antiokos og hans hær satt opp vinterkvarter i Ekbatana (dagens Hamadan i Iran). Her ble han fremmedgjort og avskydd av den lokale befolkningen ettersom ha la kostnadene på underholdet av hæren på dem. Det synes også som om soldatene oppførte seg dårlig overfor lokalbefolkningen. Da Fraates II overraskende angrep selevkidehæren i dets vinterkvarter hadde han god støtte fra den misfornøyde lokalbefolkningen. Antiokos ble beseiret og drept, og således ble Selevkiderikets styre øst for Eufrat avsluttet.
Fraates II tillot liket av Antiokos å bli levert tilbake til Syria for kongelig begravelse, etter sigende i en kiste av sølv. Fraates II skal også ha giftet seg med av Demetrios II Nikator, men hennes navn er ikke kjent, antagelig ikke en som var født av hans egen tante, Rhodogune.
Krig i øst
Selevkideriket var nå redusert til et krigsherjet Syria, manglet militær makt og det synes som om Fraates II hadde planer om å erobre det. Det ble det ikke noe av da sakere, nomadiske stammer i øst fra Den eurasiske steppe, strømmet inn over og ødela det gresk-baktriske kongedømme, trengte deretter inn over grensene til Partia i 129 f.Kr. og truet selve det partiske kongedømme. Kongen måtte raskt kom seg tilbake til den østlige fronten. Han installerte Himeros som guvernør i Babylon, som nevnes av flere historikere ved at han raskt ble en tyrann. Fraates marsjerte østover. Hans besto av en stor kontingent av tilfangetagende selevkidesoldater fra hæren til den avdøde Antiokos. Disse nektet å slåss for den partiske kongen, og han ble til sist drept i kamp.
Tradisjonelt har det blitt antatt at Fraates' onkel Artabanes etterfulgte ham som konge, men kileskrift og numismatisk bevis antyder at hans eldre onkel Bakasis styrte i mindre enn et år i 126 før Artabanes overtok tronen. Til tross for dette er Bakasis ennå ikke innregnet i kongerekken.
Fylkesvei 4028
Fylkesvei 4028 går mellom Kylland og Flystveit i Åseral kommune. Veien er 14,5 km lang.
Frem til 2019 hadde veien betegnelsen fylkesvei 354 (Vest-Agder).
CF Pachuca
Club de Fútbol Pachuca er en meksikansk fotballklubb fra byen Pachuca. Den spiller i Primera División og har vært en av de mestvinnende klubbene på 2000-tallet, med fem seriemesterskap, fire titler i CONCACAFs mesterliga og én tittel i Copa Sudamericana.
Juan Aldama
Juan Aldama (født 3. januar 1774 i San Miguel el Grande i Guanajuato, død 26. juni 1811 i Chihuahua) var en meksikansk revolusjonær opprører og soldat i den meksikanske uavhengighetskrigen, som begynte i 1810.
I begynnelsen av uavhengighetskrigen ble Aldama utnevnt til kaptein for kavaleri-regimentet av den meksikanske militsen. Aldama ble sammen med flere andre opprørere tatt til fange av den spanske kolonimakten i 1811. Han ble stilt for krigsrett for oppvigleri og høyforræderi mot den spanske kronen, og ble henrettet ved skyting den 26. juni 1811, sammen med flere andre medlemmer av den meksikanske opprørshæren. Blant opprørerne han ble henrettet sammen med, var Mariano Jiménez og Manuel Santa María.
CF Pachuca
CF Pachuca ble stifta 28. november 1901. Hjemmedraktene er halvt mørkeblå og halvt hvite. Kallenavnet er «Tuzos». Klubben spiller hjemmekampene sine på Estadio Hidalgo.
Juan Aldama
Aldamas lik ble halshugget, og hodet ble tatt med til Alhóndiga de Granaditas i Guanajuato, som ble brukt som fengsel under uavhengighetskrigen, der det ble vist frem for fangene og hengt opp fra det ene hjørnet av bygningen. I 1824 ble hans levninger flyttet til et alter i katedralen i Mexico by. Til slutt, i 1925, ble levningene hans flyttet til mausoleet under El Ángel de la Independencia.
Aldama ble etter sin død utnevnt til nasjonalhelt i Mexico, og flere byer, kommuner og landsbyer i landet er oppkalt etter ham.
Stalltips
Stalltips er et musikkalbum med Lillian Askeland, utgitt i 1979. Albumet lå 17 uker på VG-lista og endte med 16.-plass som beste plassering.
«Diether von Roeder» (Z17)
Z17 «Diether von Roeder» var en tysk jager av Zerstörer 1936-klassen (tilhørende Tysklands Kriegsmarine) som var med på slaget om Narvik 9.–13. april 1940. «Diether von Roeder» ble hardt skadet under det første sjøslaget 10. april, men var fortsatt med i det andre slaget 13. april. Skadene var så store at skipet deretter ble boret i senk for at det ikke skulle falle i de alliertes hender.
Orlando Anderson
Orlando Tive «Baby Lane» Anderson (født 13. august 1974, død 29. mai 1998) var en amerikaner som var medlem av den California-baserte gjengen kjent som Southside Compton Crips, og hovedmistenkt i mordet på rapperen Tupac Shakur. Etterforsker Tim Brennan fra Compton, California innlevert en affidavit som navngav Anderson som mistenkt. Han ble aldri siktet for drapet. 29. mai 1998 døde Anderson etter at han ble fraktet til Martin Luther King Jr. Community Hospital, etter å ha vært involvert i et gjengoppgjør.
Ladislav Rygl (1947)
Ladislav Rygl (født 16. juli 1947) er en tidligere tsjekkoslovakisk kombinertløper.
Han vant gull i kombinertøvelsen under VM 1970 i Vysoke Tatry.
Sønnen Ladislav var også i verdenstoppen i kombinert i en årrekke på 1990- og 2000-tallet
Jeremy Lin
Jeremy Lin Shu-how (23. august 1988 i Palo Alto, California, kinesisk:林書豪; pinyin: Lin Shu-hao) er en amerikansk profesjonell basketballspiller med røtter fra Taiwan som spiller for Brooklyn Nets i NBA. Den 1,91 meter høye Lin spiller point guard. Lin er sønn av Shirley og GIE-Ming Lin og har to brødre, Joseph og Josh. Han fikk sin laveregradsutdannelse ved Harvard University.
Mona Dee
Mona Dee (født Mona Synnøve Dahl 22. august 1972) er en norsk låtskriver, artist og produsent/musikk-programmerer.
Musikalsk bakgrunn
I 1991–1996 samarbeidet Mona Dee med produsent- og låtskriverteamet Njaal Lie og Svenna Mohaugen fra Trancylvania. Dette resulterte i to singleutgivelser på Scandinavian Records i 1996.
G-Forz er ett av undergrunnsbandene som Dee har jobbet sammen med. Gruppa dannet hun med Aslaug Ally og Jimmy James (fra Devotion) i 1997.
Radio
18 år gammel begynte Mona Dee som co-radiovertinne i Radio Nero lokalisert utenfor Oslo. Hennes interesse for elektronisk musikk førte til at hun startet en radio dedikert det voksende DJ-/clubing-miljøet i Oslo i 2009. I dag er hun grunnleggeren og nåværende administrerende direktør i PitchRadio. Stasjonen streamer housemusikk nonstop 24 timer i døgnet, 7 dager i uken.
Mogens Køie
Mogens Engell Køie (født 4. februar 1911, død 21. mai 2000) var en dansk botaniker og økolog. Han var den første professoren i økologisk botanikk ved Københavns Universitet.
Køie ble født i København, men vokste opp og gikk på gymnas i Rønne på Bornholm. Han studerte ved Københavns Universitet og tok magistergrad i botanikk i 1936. Fra 1938 var han ansatt ved Botanisk Laboratorium, fra 1944 som amanuensis. Han forsvarte i 1951 sin doktordisputats og ble i 1956 lektor. Tidlig i karrieren deltok han i klassiske ekspedisjoner, blant annet i Henning Haslund-Christensens 3. Centralasiatiske Ekspedition til Afghanistan fra 1948 til 1949. Senere var han i sitt arbeid opptatt av spørsmål rundt plantenes relasjon til miljøet, især om spormetaller i jordbunnen, som feks. lithium.
Mogens Køie var medstifter av Nordiska Föreningen Oikos og medlem av redaksjonskomitéen for foreningens vitenskapelige tidsskrift Oikos fra starten i 1949. I en årrekke var Køie formann for Dansk Botanisk Forening og satt i den danske UNESCO-nasjonalkomité.
Han var sønn av billedkunstneren Ernst Køie, bror til billedkunstneren og visesangeren Henning Køie, en periode gift med botanikeren og forfatteren Åse Køie og far til parasitologen Marianne Køie.
Standard auktorbetegnelse for arter beskrevet av Mogens Køie er Køie eller Köie.
William Douglas, 1. jarl av Douglas
'''William Douglas, 1. jarl av Douglas''' (født ca. 1327, død 1384) var en skotsk adelsmann som var nevø av den berømte James Douglas, også kalt «Den svarte Douglas».
William Douglas var sønn av Archibald Douglas og Beatrice Lindsay, og som nevø av Robert Bruces betrodde nestkommanderende Den «gode» James Douglas hadde han mye å leve opp til. William fikk sin utdannelse i Frankrike, og kom tilbake til Skottland i 1348. I 1353 drepte han sin slektning, ridderen William Douglas av Liddesdale, i Ettrick Forest. Liddesdale var kjent som «Riddelighetens blomst», og hadde blitt leder for å vokte grensen mot England i tiden mens kong David II av Skottland var umyndig. Han hadde gjort sitt for å drive de engelske angriperne vekk fra området, men mistet kongens velvilje da han myrdet Alexander Ramsay av Dalhousie som var sheriff i Teviotdale. En del av hans landområder ble overgitt til hans slektning og morder.
Douglas ble gitt tittelen «jarl av Douglas» i 1358, et år etter at han giftet seg med Margret, søster og arving til Thomas, jarl av Mar, hvorpå William selv kunne overta eiendommene i Mar. Han kalte seg selv for jarl av Mar inntil han selv fikk tittelen jarl av Douglas.
I løpet av en kortvarig våpenhvile med i de skotsk-engelske grensetraktene tjenestegjorde han i Frankrike, ble såret ved Poitiers i 1356 hvor skotske tropper hadde støttet Frankrike i krigen som en del av Auld-alliansen, en gjensidig forsvartraktat mellom Skottland, Frankrike og Norge.
William var en av vaktene ved betalingen av løslatelsen for David II som følge av slaget ved Neville's Cross. Da det viste seg at kongen hadde underslått noen av pengene som var blitt samlet inn for hans løslatelse var William for en kort tid deltager i et opprør i 1363. I 1364 sluttet han seg til David II for å oppnå en avtalte med England med den hensikt å avskrive Skottlands gjeld til England. En av betingelsene var at hans nevø Robert the Steward ble frasagt retten til å overta den skotske tronen. Robert var tidlige en alliert av Douglas. Avtalen innebar at Edvard III av Englands sønn Lionel av Antwerpen skulle da innta den skotske tronen, skjønt Skottlands uavhengighet var garantert og en spesiell klausul sikret tilbakeførelsen av de engelske eiendommene til familien Douglas.
Denne planen ble aldri gjennomført, og da Robert II av Skottland overtok den skotske tronen ble William uansett forsont med kongen og ble justiciar for sydlige Skottland. De siste årene av hans liv ble tilbrakt ved å gjøre raid over grensen til England og slå tilbake engelske angrep den andre vegen. Han døde ved Douglas i mai 1384 og etterlot seg en sønn, James, som etterfulgte ham som jarl. I tillegg hadde han datteren Isabel, som ble hertuginne av Mar i eget navn.
William Douglas ble også far til en sønn utenfor ekteskap med sin hustrus svigerinne, Margaret Stewart, enken etter Thomas av Mar, og hertuginne av Angus i eget navn. Forholdet var ulovlig ettersom de var i slekt, om enn ikke i blodsbånd, ved at Douglas var ektefelle med hennes avdøde manns søster. Sønnen, George Douglas, arvet eiendommen i Angus og ble senere jarl av Angus da moren fraseg tittelen og sønnen fikk den opprettet av kong Robert II av Skottland.
Fylkesvei 4038
Frem til 2019 hadde veien betegnelsen fylkesvei 360 (Vest-Agder).
Sander Westerveld
Sander Westerveld (født 23. oktober 1974) er en nederlandsk fotballkeeper. Hans nåværende klubb er UD Almería.
Westerveld begynte sin karriere i FC Twente, og spilte sin første profesjonelle kamp i 1994. Etter to sesonger i klubben signerte han for Vitesse Arnhem. I løpet av de tre sesongene han ble i klubben, utviklet han seg som en av de beste i landet.
I 2001 signerte han for den spanske klubben Real Sociedad. Her ble han frem til 2005, med unntak av en sesong på utlån til Mallorca. Juli 2005 signerte han for Portsmouth hvor han ble førstekeeper for en periode. I februar 2006 ble han utlånt til Everton på grunn av skade på keeperne der.
Joseph François Dupleix
Joseph François Dupleix, marki Dupleix (født 1. januar 1697 i Landrecies, død 10. november 1763 i Paris) var en fransk kolonitjenestemann. Han var generalguvernør for Frankrikes besittelser i India og deltok i rivaliseringen med britene om kontroll på det indiske subkontinent.
Dupleix kom første gang til India i 1715. Han var sendt av sin far, som var direktør i Det franske ostindiske kompani. I 1720 ble han medlem av rådet som styrte Pondicherry og i 1731 ble han superintendent for det franske faktoriet i Chandernagore i Bengal. I 1742 fulgte utnevnelse til generalguvernør for Frankrikes kolonier i India. Som fransk leder i India ble han briten Robert Clives store rival i kampen om kontroll over Sør-India. I denne kampen allierte både franskmenn og briter seg med indiske herskere. Han benyttet, som den første, indiske infanterisoldater, trent av franske offiserer. Dupleix ledet i 1746 erobringen av Madras fra britene, men Frankrike måtte ved freden i Achen i 1748 gi byen tilbake til britene. Han forsvarte Pondicherry mot britisk angrep. Dupleix engasjerte seg i arvefølgestridene i Arcot og staten Hyderabad. En tid lykkes han i å sikre en franskvennlig nizam i Hyderabad.
Stridighetene medførte at det gikk dårlig med handelen til Det franske ostindiske kompani og i 1754 ble Dupleix avsatt som generalguvernør og kalt hjem til Frankrike.
Norges idrettsforbunds idrettsmerke
Norges idrettsforbunds idrettsmerke, også kalt Idrettsmerket, er et ferdighetsmerke innstiftet i 1915 av Norges idrettsforbund. Det tildeles for oppnådde krav innen fem grupper av idrettslig aktivitet: trim, spenst og presisjon, hurtighet, styrke og utholdenhet.
Idrettsmerket gjaldt fra det ble innført i 1915 bare for menn. I 1934 kom også kvinnene med.
Merket er i gull, sølv eller bronse og består av en oval eikekrans som øverst har Norges riksvåpen. Feltet inne i kransen er grønt. Som medalje bæres merket i et grønt bånd. Medaljene har ikke det grønne feltet inne i kransen. Til 2008 var Idrettsmerket tillatt båret på norsk militær uniform.
I 2017 tok om lag 5 000 personer merket, mens det var 49 663 som tok det i 1977, som var rekordåret.
Asiatisk elefant
Asiatisk elefant (Elephas maximus) er et av verdens største landlevende pattedyr og inngår som eneste nålevende art i slekten Elephas, i elefantfamilien (Elephantidae). Arten tilhører Jordens eksisterende megafauna. Bare hannene har støttenner.
Begrepene asiatisk elefant og indisk elefant blir ofte forvekslet. Indisk elefant er imidlertid definert som en av flere underarter av asiatisk elefant, og har begrenset spredning i det totale utbredelsesområdet.
Underarter
Asiatisk elefant eksisterer som ulike (noen hevder tre, andre fire og fem) underarter; borneisk elefant (E. m. borneensis), indisk elefant (E. m. indicus), malayisk elefant (E. m. hirsutus), srilankisk elefant (E. m. maximus), og sumatrisk elefant (E. m. sumatrensis). Den fysisk største av disse er underarten som lever på Sri Lanka. Den minste er underarten som lever på Borneo.
Malayisk elefant blir av noen hevdet kun å være en variant av indisk elefant, mens andre hevder den er en egen underart.
Det hersker også usikkerhet med hensyn til om borneisk elefant er en egen underart eller ikke. Lenge trodde man at dette var en etterkommer av elefanter som ble introdusert på øya i det 14.-19. århundre, men nyere (2003) forskning med mtDNA har antydet at så kanskje ikke er tilfellet allikevel. Det antydes også at den kan være en egen art. Borneisk elefant er den fysisk minste av underartene, og den har lengre hale enn de andre. Den blir av og til også kalt asiatisk dvergelefant og borneisk pygméelefant.
Det knytter seg også usikkerhet til om sumatrisk elefant er en underart eller om også den kan regnes som en egen art.
Utbredelse
Asiatisk elefant var opprinnelig utbredt fra Tyrkia og Syria til Chang Jiang i Kina, inkludert øyene Borneo, Java og Sumatra i Sørøst-Asia. Dette omhandlet et areal på cirka 9 millioner km². I dag er utbredelsesområdet langt mer bregrenset og svært fragmentert. Asiatisk elefant trives i høyder på opp mot 3 000 moh.
I 2003 ble det estimert at totalbestanden av asiatiske elefanter var på omkring 41 410-52 345 dyr, fordelt i fragmenterte grupper i tretten land. Trenden er at bestanden minker som følge av tap av habitat og jakt. Det hevdes dessuten at anslaget er svært usikkert og savner vitenskapelig forankring. Storparten av bestanden har tilhold i India (26 390–30 770 dyr).
Mariano Abasolo
Mariano Abasolo (født 1783 i Dolores Hidalgo i det som nå er Guanajuato i Mexico, død 14. april 1816 i Cádiz i Spania) var en kjent meksikansk revolusjonær, og var medlem av opprørsgeriljaen under den meksikanske uavhengighetskrigen.
Han deltok i den meksikanske revolusjonen i 1810, som ble startet av opprørslederen Miguel Hidalgo i 1810, og han oppnådde graden generalmajor i den meksikanske militsen. Han kjempet blant annet under slaget ved Puente de Calderón, der meksikanerne angrep den spanske rojalisthæren. Han ble tatt til fange av de spanske soldatene i delstaten Chihuahua nord i Mexico, og ble dømt til ti års fengsel i Cádiz, hvor han døde i 1816.
Liste over gårder i Østre Toten
Liste over gårder i Østre Toten kommune, ordnet etter gårdsnummer.
Hof
(Gårdsnummer 130 og 131 er nå 101 og 102 i Gjøvik)
Fotnoter
<references group="lower-alpha"/>
Zambalesfjellene
Zambalesfjellene er en fjellkjede vest på øya Luzon i Filippinene. Fjellene skiller Luzons sentrale sletteland fra Sørkinahavet. Den mest prominente delen av fjellene heter Cabusilanfjellene og består av Mount Pinatubo, Mount Negron og Mount Cuadrado, som alle antas å være deler av et eldre og mektigere Pinatubo.
Zambalesfjellenes høyeste punkt er på Mount Tapulao, også kjent som High Peak, i provinsen Zambales, og er på 2037 moh. Grupper av urfolket aetaene holder til i fjellene.
Utstrekning
Zambalesfjellene dekker et areal på 300 km² og strekker seg fra nord til sør fra fjellene vest i provinsen Pangasinan, langs Zambales' fulle lengde, og til ytterst på Bataanhalvøya som omslutter deler av Manilabukten. Fjellkjeden omfatter hele eller deler av kommunene og byene Bamban, Capas, San Jose, San Clemente, Mayantoc, Santa Ignacia, Camiling i provinsen Tarlac. I Pampanga strekker fjellene seg inn i kommunene Floridablanca, Porac, Angeles City og Mabalacat.
Vulkaner
Selv om fjellene er vulkanske av opprinnelse er Pinatubo den eneste nå aktive vulkan der. Dens utbrudd 15. juni 1991 var det 20. århundres nest kraftigste vulkanutbrudd etter utbruddet i 1912 av Novarupta i Alaska. Utbruddet, som sammenfalt med en taifuns ankomst, spredte tykk vulkansk aske og lahar over store områder, blant annet den amerikanske basen Clark Field nær Angeles City i Pampanga.
Ayrarat
Ayrarat (Այրարատ) var en provins i gamle Armenia (ca. 300–800). Hovedbyen var Oshakan. Det antas at navnet Ayrarat er den armenske ekvivalent til toponymet Urartu (Արարատ), Ararat).
Den dekket et området som nå utbrer seg på begge sider av grensen mellom Tyrkia og det modferne Armenia, og med de særlig viktige byer Artachat, Etchmiadzin og Dvin.
Provinsen var inndelt i 22 distrikter eller kantoner (gavar, (գավառ)) :
Grenseland (norsk band)
Grenseland er et rockeband fra Akershus bestående av låtskriverne Thomas Nessheim og Roy Botten. Med seg i studio og på scenen har de i 2018 Kjetil Moberg, Arild Torvik, Tone Stojka og Erlend Grønvold Hansen. Tidligere musikere har vært blant annet Kalle Moberg, Espen Sandvik, Monica Rennan Hjelle, Dagfin Hjorth Hovind, Solgunn Valstad, Bill Both, Hanna Nicoline Moland, Ingrid Matilde Mæland, My Wilsberg, Sebastian Dankel og Ellen-Martine Gismervik.
Thomas Nessheim (vokal, gitar, piano) og Roy Botten (gitar, mandolin, munnspill, orgel) har tidligere spilt sammen i The Blackbirds og Rolling Thunder Norway, i tillegg til egne prosjekter som Roy & Rypejegerne, Goin' Ape og The Men They Couldn't Shave. I 2014 bestemte de seg for å gå sammen om å skrive musikk på norsk, og ga ut låten «Velkommen til Grenseland», og i 2016 ble innspillingen av det første komplette albumet igangsatt på Farm Studio i Aurskog-Høland.
Første singel fra albumet «Du var helt andre steder» ble spilt jevnlig på NRK Østlandssendingen både i 2016 og 2017, og ble A-listet på Ordentlig Radio. Singel nr. 2 «Hver gang du er her» ble A-listet på både NRK P1 og Ordentlig Radio, og tilbrakte hele tretten uker på listene på NRK sommeren 2017, i tillegg til listing på Radio Randsfjord og Radio Toten.
Albumet Helt andre steder ble sluppet september 2017.
Li Cunxin
Li Cunxin (kinesisk: 李存信, født 26. januar 1961) er en kinesisk-australsk tidligere ballettdanser og aksjemegler.
Li Cunxin ble født inn i fattigdom i Shandong provinsen i Folkerepublikken Kina. I en alder av elleve ble han valgt av Madame Maos kulturelle rådgivere til å delta ved et danseakademi i Beijing hvor elevene hadde 16 timer lange dager med trening. Li trente ballett der i sju år. Han var en av de første studentene fra danseakademiet i Beijing som fikk lov til å reise til USA, der han innledet et forhold med en amerikansk danser, Elizabeth Mackey. I 1981 giftet de seg slik at han kunne forbli i USA og unngå deportasjon.
Li Cunxin ønsket å kunne reise tilbake til Kina for å besøke sin familie, men kommunistpartiet arresterte ham og satte ham i varetekt i det kinesiske konsulatet. Etter cirka ett døgn fikk han lov til å bli i USA, men hans kinesiske statsborgerskap ble tilbakekalt. Li flyttet til Melbourne i 1995. Cunxin pensjonerte seg fra ballett i 1998 i en alder av 37 år. Li giftet seg med den australske danseren Maria McKendry i 1987. De har tre barn: Sophie (1989), Thomas (1992) og Bridie (1997).
Li Cunxin arbeider som toppleder for et stort meglerforetaket i Melbourne og er en populær motivasjonstrener. Han ble i 2009 kåret til «Årets far» i Australia. I 2003 utga han sin selvbiografi, Mao's Last Dancer. Boken har mottatt en rekke utmerkelser, blant annet den australske prisen «Book of the Year». Selvbiografi ble siden filmatisert til en australsk spillefilm med samme tittel av regissør Bruce Beresford og manusforfatter Jan Sardi som hadde premiere i 2009.
Han ble i 2019 utnevnt til offiser av Order of Australia.
Atiaia
Atiaia er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, matt brune trebukker. Antennene er lange og nokså kraftige, hvert ledd med en kraftig pigg i spissen. Pronotum er avrundet sekskantet med en kort pigg på hver side og kraftig, tverr-rynket skulptur. Dekkvingene er noe avsmalnende bakover, gulbrune til brune, i spissen med to skarpe pigger. Beina er tynne og middels lange.
Utbredelse
Artene er utbredt fra Venezuela i nord til det sørlige Brasil i sør.
Elske det umulige – en samling med de beste sangene 1992–2011
Elske det umulige – en samling med de beste sangene 1992-2011 er et samlealbum med musikken til Hilde Heltberg før hennes død høsten 2011. Albumet ble utgitt i våren 2012 og inneholder duetter med blant andre Henning Kvitnes, Jonas Fjeld, Marius Müller og Åge Aleksandersen.
Place Joachim-du-Bellay
Place Joachim-du-Bellay er en plass i 1. arrondissement i Paris i Frankrike, i nabolaget til det tidligere markedet kjent som Hallene.
Plassen fikk navn etter dikteren Joachim Du Bellay (1522–1560) den 2. april 1985, som en endring fra det tidligere navnet Square des Innocents. Det gamle navnet var en referanse til den tidligere kirkegården Cimetière des Innocents, som var den viktigste kirkegården innenfor Paris' middelalderske grenser helt frem til 1700-tallet.
Markedet (fransk: marché) nær kirkegården ble kalt «place du marché des Innocents», og i midten reiste man på 1500-tallet en fontene, Fontaine des Innocents. I 1856 ble markedet omgjort til en liten plass.
Countryjente
Countryjente er et musikkalbum med Lillian Askeland, utgitt i 1978.
Roses for Sale
Roses for Sale er et musikkalbum med Lillian Askeland, utgitt i 1981. Albumet lå 3 uker på VG-lista og endte med 27.-plass som beste plassering.
IAAF World Challenge
IAAF World Challenge er en årlig serie med friidrettsstevner, organisert av IAAF.
Serien ble etablert i 2010, og er for utøvere på nivået under Diamond League, men i IAAF World Challenge kåres det ingen vinnere sammenlagt for sesongen. Stevnene er frittstående stevner. IAAF World Challenge overtok etter IAAF Grand Prix.
Stevnehistorikk
Farge:
Liste over Quick Steps proffseiere
Nedenfor følger en liste over store proffseire av sykkellaget som har gått under navnene Mapei (1993–2002), Quick Step-Davitamon (2003–2004), Quick Step-Innergetic (2006–2007) og Quick Step (2005 og 2008-).
Sverre Heim
Sverre Heim (født 4. oktober 1951 i Balsfjord) er en norsk prisbelønnet kreftforsker og norgesmester i sjakk.
Etter examen artium i Tromsø tok han medisinsk embetseksamen (cand.med.) ved Universitetet i Bergen i 1976, hadde turnus i Tønsberg og Drangedal før han ble tilsatt ved Radiumhospitalet hvor han arbeidet i tiden 1978–1982. Han tok den medisinske doktorgraden (dr.med.) i 1986.
EI 1987 ble han dosent i klinisk genetikk ved Universitetet i Lund (Sverige) og i 1990 professor i medisinsk genetikk ved Universitetet i Odense. med retur i 1994 til Radiumhospitalet som leder for Seksjon for kreftcytogenetikk ved Institutt for medisinsk informatikk og fra 2002 professor II ved Institutt for klinisk medisin ved Universitetet i Oslo. Som kreftforsker har han forsket på kromosommønstre i kreftceller. Heim er forfatter av en rekke vitenskapelige og medisinske artikler.
Heim er også sjakkspiller og vant NM i sjakk i 1980. Han var også med på sjakk-landslaget utover 1980-tallet med deltakelse i Sjakk-OL 1984 i greske Thessaloniki.
Livestrømming
Livestrømming eller livestreaming er strømminger som er spilt inn og kringkastet i sanntid over internett. Det er også omtalt som kun «strømming» eller «streaming». Ikke-direktesendt media som videotorginnhold, videoblogger og YouTube-videoer er teknisk sett strømminger, men ikke live/direktesendt. En som driver med livestrømming kalles for en «strømmer» eller «streamer».
Tjenester som Facebook Live, Periscope, Kuaishou, Douyu, bilibili og 17LIVE inkluderer strømming av planlagte promosjoner og kjendisarrangementer, og strømming mellom brukere (videotelefoni eller -samtaler). Nettsider som Twitch har blitt populære steder for å se på folk spille videospill, i form av e-sport, regulære spillgjennomganger/«Let's Play» og speedrunning. Twitch har også siden sin begynnelse angitt bredere kategorier som «kunst» og «bare prat» (engelsk: «Just Chatting»). Andre tjenester som YouTube, Instagram, Twitter og Facebook lar også brukere drive med livestrømming, også fra mobiltelefon.
Brukersamhandlinger gjennom praterom er en stor del av livestrømming. Tjenester tilbyr ofte muligheten til å «snakke» til kringkasteren («strømmeren») eller delta i samtaler med andre seere i en chat. Flere praterom tilbyr også egendefinerte uttrykksikon, som for eksempel Twitch, som lar brukerne laste opp egne «emotes» (uttrykksikon) ettersom de når milepæler gjennom livestrømminger.
Golfe du Lion
Golfe du Lion (Løvebukta) er en vid bukt langs middelhavskysten i distriktene Languedoc-Roussillon og Provence i Frankrike som strekker seg fra grensen til Catalonia i vest til Toulon i øst. Den viktigste havnen i bukta er Marseille, men også Toulon har vært og er en viktig havn. Fiskerinæringen i bukta baserer seg først og fremst på lysing som tas i trål.
Elver som ender opp i bukta er Tech, Têt, Aude, Orb, Hérault, Vidourle og Rhône.
I Golfe du Lion finner du også den kalde, katabatiske vinden Mistral som kommer fra Massif Central og Alpene ned gjennom Rhônedalen.
Vasilij Trediakovskij
Vasilij Kirillovitj Trediakovskij (–) var en russisk dikter og litteraturteoretiker som regnes til grunnleggerne av klassisk russisk litteratur.
Liv og virke
Trediakovskij, som var sønn av en fattig prest, ble den første ikke-adelige som den russiske stat finansierte en humanistisk utdannelse i utlandet for. I årene 1727 til 1730 studerte han filosofi, lingvistikk og matematikk ved Sorbonne i Paris. Snart etter at han var vendt tilbake til Russland ble han utnevnt til sekretær ved Det russiske vitenskapsakademiet og ble de facto hoffpoet.
I 1733 fikk Trediakovskij en akademisk lærerpost russisk og i 1745 professortittel. Han publiserte en metodebok for å skrive dikt på russisk i 1735, i denne boka ble litterære sjangre som sonett, rondeau, madrigal og ode for første gang diskutert i russisk litteratur. I 1748 kom en bok om ortografi, det var den første studien av det russiske språkets fonetiske struktur. Trediakovskij gav i 1752 ut et verk som gikk inn for dikteriske reformer.
Samtidig var Trediakovskij en produktiv oversetter av klassiske forfattere, middelalderens filosofer og av fransk litteratur. Oversettingene hans vakte ofte sensorenes mishag og han falt snart i unåde hos sine overordnede i Akademiet og i konservative hoffkretser. I 1759 ble han ekskludert fra Akademiet. Hans siste store verk var en oversetting av François Fénelons Les aventures de Telemaque i 1766.
Vurdering og ettermæle
Trediakovskijs verk kjennetegnes av overgangen fra syllabiske til metriske strofer, noe som står bedre til klangen i det russiske talemålet. Som poet hører han ikke til de mest betydelige og som språkforsker er han preget av sjåvinistiske synspunkter, for øvrig i likhet med sin samtidige, Mikhail Lomonosov. Trediakovskij hadde likevel et godt øre for det russiske språket og var en framstående versteoretiker.
Trediakovskijs samlede skrifter, med blant annet oder, leilighetsdikt og språk- og versstudier ble utgitt i 1752 og 1849. I 1873 gav Pjotr Pekarskij ut en biografi om ham.
Ronny Sommerro
Ronny Sommerro (født 2. juni 1974) er en norsk politiker for Arbeiderpartiet. Han var ordfører i Nesna kommune i Nordland fra 2007 til 2011. I 2011 ble han varaordfører.
Det var et rødgrønt samarbeid i kommunen mellom Arbeiderpartiet, Senterpartiet og Sosialistisk Venstreparti.
Johnny Mølby
Johnny Mølby (født 4. februar 1969 i Kolding) er en dansk fotballtrener og tidligere landslagsspiller i fotball.
Karriere
Johnny Mølby innledet sin profesjonelle karriere i Vejle Boldklub. I tiden som VBer ble Mølby regnet blant Danmarks største fotballtalenter, noe som blant annet gav ham prisen som årets talent i 1987. Samtidig spilte Johnny Mølby 28 ganger på diverse ungdomslandslag og 12 ganger på.
I 1994 skiftet Johnny Mølby til den belgiske klubben KV Mechelen, hvor han spilte 44 kamper, før han i 1996 kom til AaB. Han gjorde det godt mot sin gamle klubb fra Vejle, men det var vanskelig for Mølby å holde nivået, og til slutt ble han satt på sidelinjen i lengre perioder. Som en konsekvens av dette, forlot han klubben til fordel for AGF, hvor den tidligere landslagsspilleren avsluttet karrieren på toppnivå.